फिफा र यूईएफएबाट रुस प्रतिबन्धित
अन्तर्राष्ट्रिय फुटबल महासंघ (फिफा) र युरोपेली फुटबल महासंघ (यूईएफए) ले रुसी राष्ट्रिय फुटबल टिम र क्लबलाई सोमबार अन्तर्राष्ट्रिय फुटबलमा प्रतिबन्ध लगाएको छ । युक्रेनमाथि रुसी आक्रमणको विरोधमा विश्व फुटबलका यी दुई ठूला संस्थाले अनिश्चित समयका लागि रुसमाथि प्रतिबन्धको निर्णय गरेको हो ।
काठमाडौँ — अन्तर्राष्ट्रिय फुटबल महासंघ (फिफा) र युरोपेली फुटबल महासंघ (यूईएफए) ले रुसी राष्ट्रिय फुटबल टिम र क्लबलाई सोमबार अन्तर्राष्ट्रिय फुटबलमा प्रतिबन्ध लगाएको छ । युक्रेनमाथि रुसी आक्रमणको विरोधमा विश्व फुटबलका यी दुई ठूला संस्थाले अनिश्चित समयका लागि रुसमाथि प्रतिबन्धको निर्णय गरेको हो ।यो निर्णयपछि यही वर्ष कतारमा हुने विश्वकप र महिला युरो २०२० मा रुसले खेल्ने पाउने छैन । यूईएफएले विज्ञप्ति जारी गर्दै भनेको छ, ‘फिफा र यूईएफएले आफूअन्तर्गत हुने सबैखाले प्रतियोगिता चाहे त्यो राष्ट्रिय होस् वा क्लबस्तरीय, त्यसमा रुसको सहभागिता अनिश्चित समयका लागि प्रतिबन्ध लगाइएको छ ।’दुवै संस्थाले युक्रेनमाथि रुसी हमला विश्व खेलकुदको भावनाविरुद्ध रहेको पनि बताएका छन् । अब युरोपा लिग अन्तिम १६ मा आरबी लाइप्जिगले स्पार्टक मस्कोबाट वाकओभर पाएको मानिने छ । यस्तै यूईएफएले रुसी इनर्जी कम्पनी गाजप्रोमसँगको व्यापारिक प्रायोजन पनि रद्द गरेको घोषणा गरेको छ ।